open-index/open-wikipedia-markdown huggingface dataset:
Γου Ζετιάν

Το ονοματεπώνυμο *Γου Ζετιάν* είναι ένα Κινεζικό ονοματεπώνυμο, και το επίθετο τίθεται μπροστά. 

Η **Γου Ζετιάν** (*武则天*, 17 Φεβρουαρίου 624 – 16 Δεκεμβρίου 705) ήταν Κινέζα αυτοκράτειρα, η οποία κυβέρνησε ανεπίσημα ως αυτοκρατορική σύζυγος και, αργότερα, επίσημα ως αυτοκράτειρα κατά τη σύντομη δυναστεία των Τσόου (684-705), η οποία διέκοψε τη δυναστεία Τανγκ (618-690 & 705-907). Ήταν η πρώτη και μόνη Κινέζα που έγινε αυτοκράτειρα της Κίνας. Γεννήθηκε στο Κουανγκιουάν και πέθανε στο Λουόγιανγκ.

Η Γου Ζετιάν απεικονίζεται στο Wu Shuang Pu του Jin Gu Liang (譜 譜, μια λίστα ασύγκριτων ηρώων).

## Ονόματα των εποχών βασιλείας

## Παραπομπές



Κατηγορία:Κινέζοι αυτοκράτορες
Michigan Language Assessment

Το **Michigan Language Assessment** (*Γλωσσική Αξιολόγηση Μίσιγκαν*), παρέχει αξιολογήσεις για την αγγλική γλώσσα, τους μαθησιακούς πόρους, την ανάπτυξη σε εκπαιδευτικούς, συμβουλευτικές υπηρεσίες και έρευνες από το 1941.

Το φάσμα των αξιολογήσεων, οι οποίες περιλαμβάνουν διαγωνίσματα που συχνά αναφέρονται ως *Michigan Tests*, χρησιμοποιείται για την εγγραφή στα πανεπιστήμια, τα προγράμματα IEP, τα προγράμματα K-12 ELL, την επαγγελματική αδειοδότηση και απασχόληση.

Το Michigan Language Assessment είναι μια μη κερδοσκοπική συνεργασία μεταξύ του Πανεπιστημίου του Μίσιγκαν και του Πανεπιστημίου του Κέιμπριτζ, δύο θεσμικών οργάνων με μακρά ιστορία στην έρευνα και ανάπτυξη στον τομέα της γλωσσικής αξιολόγησης, της διδασκαλίας και της μάθησης.

## Ιστορία
Παλαιότερα ήταν γνωστό ως *Ινστιτούτο Διαγωνισμάτων Αγγλικής Γλώσσας* (English Language Institute Testing) και *Τμήμα Πιστοποίησης στο Πανεπιστήμιο του Μίσιγκαν* (Certificate Division at the University of Michigan). Έπειτα πήρε την ονομασία *Γλωσσικές Αξιολογήσεις Κέιμπριτζ Μίσιγκαν* (αγγλικά: *Cambridge Michigan Language Assessments*, CaMLA). Το 2018 μετονομάστηκε σε *Γλωσσική Αξιολόγηση Μίσιγκαν* (Michigan Language Assessment).

## Παραπομπές


## Εξωτερικοί σύνδεσμοι
* 

Κατηγορία:Αγγλική γλώσσα
Βρετανικό Συμβούλιο

Το **Βρετανικό Συμβούλιο** (αγγλικά: *British Council*) είναι βρετανική οργάνωση που ειδικεύεται στις διεθνείς εκπαιδευτικές και πολιτιστικές ευκαιρίες. Είναι εγγεγραμμένο ως φιλανθρωπικό, στην Αγγλία και Ουαλία και τη Σκωτία. Ιδρύθηκε το 1934 ως *Βρετανική Επιτροπή για Σχέσεις με Άλλες Χώρες*, και χορηγήθηκε με βασιλική άδεια από τον Γεώργιο ΣΤ΄ το 1940.

Το Βρετανικό Συμβούλιο εμπνεύστηκε από την αναγνώριση του Σερ Ρέτζιναλντ (Ρεξ) Λίπερ, της σημασίας της «πολιτιστικής προπαγάνδας», προωθώντας τα συμφέροντα της Βρετανίας. Το «τμήμα χορηγίας» της, στο πλαίσιο της κυβέρνησης του Ηνωμένου Βασιλείου, είναι το Υπουργείο Εξωτερικών και Κοινοπολιτείας, παρά το γεγονός ότι έχει όλο και περισσότερη επιχειρησιακή ανεξαρτησία. Ο Μάρτιν Ντέιβιντσον είναι ο διευθύνων σύμβουλος από τον Απρίλιο του 2007.

## Παραπομπές


## Εξωτερικοί σύνδεσμοι

* 

Κατηγορία:Πολιτισμός του Ηνωμένου Βασιλείου
Κατηγορία:Αγγλική γλώσσα
Μαριάνο Φορτούνι

Ο **Μαριάνο Φορτούνι** (ισπ: *Mariano Fortuny y Madrazo*, 11 Μαΐου 1871–3 Μαΐου 1949) ήταν Ισπανός σχεδιαστής μόδας, ζωγράφος και φωτογράφος.

## Βιογραφία
Γεννήθηκε τον Μάιο του 1871 και προερχόταν από καλλιτεχνική οικογένεια της Γρανάδας. Πατέρας του ήταν ο ζωγράφος *Mariano Fortuny y Marsal*. Μετά το θάνατό του πατέρα του το 1874, μετακόμισε μαζί με την μητέρα του στο Παρίσι όπου με την ενθάρρυνση της μητέρας του διδάχτηκε ζωγραφική από το θείο του ( αδελφός του πατέρα του ). Το 1889 μετακόμισε στη Βενετία όπου έζησε το μεγαλύτερο διάστημα της ζωής του. Παράλληλα, με έδρα τη Βενετία ασχολήθηκε με τη φωτογραφία, τη σκηνογραφία αλλά και τον σχεδιασμό ρούχων. Το 1906 ξεκίνησε η ενασχόλησή του με τη μόδα και τα υφάσματα και το 1907 σχεδίασε ρούχα εμπνευσμένα από αρχαία ελληνικά ενδύματα όπως ο χιτώνας και το πέπλο, τα οποία έγιναν περιζήτητα μεταξύ των εύπορων κοινωνικών στρωμάτων. Από το 1912 δημιουργούσε και δραστηριοποιούταν έχοντας ως έδρα το παλάτι *Pesaro degli Orfei*. Το ίδιο έτος, παρουσίασε τα εκθέματά του στο ισπανικό περίπτερο της Διεθνούς Έκθεσης Διακόσμησης που διοργανώθηκε στο Παρίσι. Από τα τέλη της δεκαετίας του 1920 η φήμη του επεκτάθηκε και στις ΗΠΑ ενώ κατά την επόμενη δεκαετία αποσύρθηκε από την ενεργό δράση. Ήταν παντρεμένος με το μοντέλο Ενριέτα Νεγρίν, την οποία γνώρισε το 1906 στο Παρίσι όταν βρισκόταν στην αρχή της σταδιοδρομίας του στον χώρο της μόδας. 

Πέθανε τον Μάιο του 1949. Σήμερα, στη Βενετία, το παλάτι που χρησιμοποιούσε έχει μετατραπεί σε μουσείο το οποίο φέρει το όνομά του.

## Παραπομπές


## Εξωτερικοί σύνδεσμοι
* 

Κατηγορία:Ισπανοί σχεδιαστές μόδας
Κατηγορία:Ισπανοί ζωγράφοι
Κατηγορία:Ισπανοί φωτογράφοι
Χρήστος Φωτίου

Ο **Χρήστος Φωτίου** (Πειραιάς, 1939 - 2 Φεβρουαρίου 2024) ήταν Έλληνας δικηγόρος και πολιτικός. Διετέλεσε βουλευτής και υφυπουργός με το ΠΑΣΟΚ, δήμαρχος Κερατσινίου, νομάρχης Πειραιά και Νήσων και πρόεδρος του Ναυτικού Απομαχικού Ταμείου (ΝΑΤ).

## Βιογραφικά στοιχεία
Γεννήθηκε το 1939 στον Πειραιά. Σπούδασε στη Νομική Σχολή Αθηνών και άσκησε τη δικηγορία. Κατά την περίοδο της χούντας των συνταγματαρχών (1967-74), εξορίστηκε για ένα χρόνο στη Γυάρο ως μέλος της Διοικούσας Επιτροπής της Ενιαίας Δημοκρατικής Αριστεράς και στέλεχος της Δημοκρατικής Νεολαίας Λαμπράκη. Μεταπολιτευτικά εκλέχθηκε δήμαρχος Κερατσινίου (1975-78) και βουλευτής Β΄ Πειραιώς του ΠΑΣΟΚ (1981-89). Διετέλεσε υφυπουργός Εμπορίου από τον Απρίλιο του 1986 μέχρι τον Οκτώβριο του ίδιου έτους.

Στη συνέχεια υπήρξε ο πρώτος αιρετός νομάρχης Πειραιά (1994-98), ενώ το 1998 ήταν υποψήφιος δήμαρχος Πειραιά.

Διετέλεσε πρόεδρος του ΝΑΤ (Ναυτικό Απομαχικό Ταμείο) από το 2010 ως το 2013.

Υπήρξε πρόεδρος & διευθύνων σύμβουλος της ασφαλιστικής εταιρείας *ΕΣΤΙΑ Α.Ε.* και της *ΠΡΟΤΥΠΟΣ ΚΤΗΜΑΤΙΚΗ ΤΟΥΡΙΣΤΙΚΗ Α.Ε.* (πρώην *Εταιρεία Λιπασμάτων*). 

Ήταν νυμφευμένος με την Ελένη Οικονόμου και πατέρας τριών παιδιών. Απεβίωσε στις 2 Φεβρουαρίου 2024, στο Τζάνειο Γενικό Νοσοκομείο Πειραιά, σε ηλικία 85 ετών.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Πειραιά
Κατηγορία:Έλληνες υφυπουργοί Εμπορίου
Κατηγορία:Νομάρχες Πειραιά
Κατηγορία:Μέλη του Πανελλήνιου Απελευθερωτικού Κινήματος
Ραμ Εμάνουελ

Ο **Ραμ Εμάνουελ** (*Rahm Israel Emanuel*, 29 Νοεμβρίου 1959) είναι Αμερικανός πολιτικός που υπηρέτησε ως δήμαρχος του Σικάγου από το 2011 μέχρι το 2019.

## Βιογραφικά στοιχεία

Γεννήθηκε στο Σικάγο και κατάγεται από εβραϊκή οικογένεια. Την περίοδο 1993 - 1998 διετέλεσε σύμβουλος του προέδρου των ΗΠΑ, Μπιλ Κλίντον. Το 2003 εξελέγη βουλευτής στο Κογκρέσο, θέση στην οποία παρέμεινε μέχρι το 2009. Το ίδιο έτος διορίστηκε προσωπάρχης του Λευκού Οίκου, θέση από την οποία παραιτήθηκε δύο χρόνια αργότερα για να θέσει υποψηφιότητα για δήμαρχος του Σικάγου, όπου και εξελέγη. Επανεξελέγη το 2015.

Είναι παντρεμένος και έχει 3 παιδιά.

Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Σικάγο
Security Service

Η **Security Service**, κοινώς γνωστή ως **MI5** (αγγλικά: Military Intelligence, Section 5), είναι εγχώρια υπηρεσία αντικατασκοπείας και ασφάλειας του Ηνωμένου Βασιλείου και αποτελεί μέρος των μυστικών υπηρεσιών της, παράλληλα με την Secret Intelligence Service (SIS, γνωστή ως MI6) που επικεντρώνεται σε ξένες απειλές, το Κυβερνητικό Αρχηγείο Επικοινωνιών (GCHQ) και Πληροφοριών Άμυνας (DI). Όλες τελούν υπό τη διεύθυνση της Μικτής Επιτροπής Πληροφοριών (ΜΔΕ). Η υπηρεσία βασίζεται θεσμικά στην Πράξη Υπηρεσίας Ασφαλείας του 1989 και των Υπηρεσιών Πληροφοριών του 1994. Η αποστολή της περιλαμβάνει την προστασία της Βρετανικής κοινοβουλευτικής δημοκρατίας και των οικονομικών συμφερόντων, την καταπολέμηση της τρομοκρατίας και της κατασκοπείας εντός του Ηνωμένου Βασιλείου. Η αποστολή της αφορά κυρίως την εσωτερική ασφάλεια, καθώς δεν έχει δικαιοδοσία εκτός των συνόρων.

Εντός της κοινότητας των δημοσίων υπαλλήλων, η υπηρεσία είναι κοινώς γνωστή ως Box 500 (μετά την επίσημη διεύθυνση του πολέμου του PO Box 500, ενώ η σημερινή διεύθυνσή της είναι PO Box 3255, London SW1P 1AE).

Η υπηρεσία εδρεύει στο Thames House του Μίλμπανκ στο Λονδίνο από το 1995, συγκεντρώνοντας το προσωπικό από διάφορες τοποθεσίες σε μια ενιαία εγκατάσταση. Το Thames House μοιραζόταν, μέχρι το Μάρτιο του 2013, από κοινού με το Γραφείο Βορείου Ιρλανδίας (NIO) ενώ είναι επίσης έδρα του Κοινού Κέντρου Ανάλυσης Τρομοκρατίας, ενός παραρτήματος της MI5. Η υπηρεσία έχει γραφεία σε ολόκληρο το Ηνωμένο Βασίλειο, συμπεριλαμβανομένης της Βόρειας Ιρλανδίας.

Λεπτομέρειες σχετικά με το βόρειο κέντρο επιχειρήσεων στο Μείζον Μάντσεστερ, αποκαλύφθηκαν από την εταιρεία που το έχτισε. Σχεδιάζει να ανοίξει το βόρειο κέντρο επιχειρήσεων, όπως αναφέρθηκε από το *The Manchester Evening News*, τον Φεβρουάριο του 2005, όπως και να ανοίξει ένα μόνιμο Γραφείο της Σκωτίας στην Γλασκόβη, σύμφωνα με το *The Scotsman* τον Ιανουάριο του ίδιου έτους.

## Παραπομπές


## Εξωτερικοί σύνδεσμοι
* 

## Δείτε επίσης
*SIS
*FBI
*Σιν Μπετ
*Κατάλογος υπηρεσιών πληροφοριών

Κατηγορία:Υπηρεσίες πληροφοριών του Ηνωμένου Βασιλείου
A Dictionary of the English Language

Το ***A Dictionary of the English Language*** (σε μετάφραση: *Λεξικό της Αγγλικής Γλώσσας*), μερικές φορές δημοσιευμένο ως ***Johnson's Dictionary***, από τα πιο σημαντικά λεξικά στην ιστορία της αγγλικής γλώσσας (Λεξικό Τζόνσον), δημοσιεύθηκε στις 15 Απριλίου 1755 και εκπονήθηκε από τον Σάμιουελ Τζόνσον.

Υπήρχε δυσαρέσκεια με τα λεξικά της εποχής, έτσι τον Ιούνιο του 1746 μια ομάδα βιβλιοπωλών του Λονδίνου, ανέθεσε στον Τζόνσον τη συγγραφή ενός λεξικού για το ποσό των 1.500 guineas (£ 1.575) που ισοδυναμεί με περίπου £ 210.000 το 2015. Ο Τζόνσον χρειάστηκε σχεδόν εννέα χρόνια για να ολοκληρώσει το έργο, παρόλο που ο ίδιος είχε ισχυριστεί ότι θα μπορούσε να το τελειώσει σε τρια. Αξίζει να σημειωθεί ότι το έκανε μόνος του, με μόνο εκ παραδρομής βοήθεια για να αντιγράψει τα ενδεικτικά αποσπάσματα που είχε σημειώσει στα βιβλία. Ο Τζόνσον παρήγαγε διάφορες αναθεωρημένες εκδόσεις κατά τη διάρκεια της ζωής του.

Μέχρι την ολοκλήρωση του *[[Oxford English Dictionary]]* 173 χρόνια αργότερα, το λεξικό του Τζόνσον είχε θεωρηθεί ως το κατ' εξοχήν αγγλικό λεξικό. Σύμφωνα με τον Βάλτερ Τζάκσον Μπέιτ, το Λεξικό «εύκολα κατατάσσεται ως ένα από τα μεγαλύτερα επιτεύγματα της ενιαίας λογιότητας, και ίσως το μεγαλύτερο που έγινε ποτέ από ένα άτομο που δούλευε κάτω από αρκετά μειονεκτήματα σε συγκρίσιμο χρονικό διάστημα».

## Παραπομπές


## Εξωτερικοί σύνδεσμοι
* Downloadable copy of Johnson's Dictionary, 6th Edition, Volume 1 και Volume 2 στο Internet Archive

Κατηγορία:Αγγλική γλώσσα
Αυτοκράτορας Γιάο

215px|thumb|right|Ο αυτοκράτορας Γιάο (2322 π.Χ-2204 π.Χ)
Ο **αυτοκράτορας Γιάο** (απλοποιημένα κινεζικά: 尧, παραδοσιακά κινεζικά: 堯, πινγίν: Yáo, 2356 – 2255 π.Χ.) είναι ένας μυθικός Κινέζος αυτοκράτορας που βασίλευσε τον 23ο αιώνα π.Χ. και ήταν απόγονος του Κίτρινου αυτοκράτορα.

## Παραπομπές


Κατηγορία:Κινέζοι αυτοκράτορες
ΕΡΤ Βόλου

Ο **Ραδιοφωνικός Σταθμός Βόλου** (**ΕΡΤ Βόλου**) είναι ο τοπικός ραδιοφωνικός σταθμός της ΕΡΑ στο Βόλο και συγκεκριμένα στον νομό Μαγνησίας. Συνεργάζεται μαζί με την ΕΡΤ Λάρισας και τα δυο στούντιο στην Καρδίτσα και στα Τρίκαλα, δημιουργώντας το Δίκτυο ΕΡΤ Θεσσαλίας.

## Ιστορικό
Ο Ρ/Σ στον Βόλο είναι ο πρώτος περιφερειακός ραδιοφωνικός σταθμός που απέκτησε η ΕΡΑ *(πρώην [[Εθνικό Ίδρυμα Ραδιοφωνίας|ΕΙΡ]])* το 1948 *(ως ΕΡΑ Βόλου)*. Αρχικά, εξέπεμψε τον Ιούνιο με δοκιμαστικές εκπομπές. Ύστερα, στις 12 Σεπτεμβρίου ο σταθμός ξεκίνησε να εκπέμπει σε πλήρη καθημερινή λειτουργία, με πόρους της τοπικής κοινωνίας.

Η ίδρυση του οφείλεται στο Γιώργο Κοντογεωργίου, ο οποίος ήταν χημικός. Υπήρξε ο ιδρυτής της βιοτεχνίας ραδιοφώνων στην Ελλάδα, η οποία είχε την επωνυμία «ΣΤΕΝΤΩΡ» (1929-1949). Ο στόχος του όμως δεν επετεύχθη διότι, αν και είχε παραλάβει μηχανήματα από τη Γερμανία, κατέληξαν σε άδοξη εκποίηση.

Το έργο ίδρυσης του σταθμού το ανέλαβε μία επιτροπή, η οποία αποτελούνταν από τους τότε Νομάρχη Μαγνησίας Γεώργιο Παπαδάκο και Δήμαρχο Βόλου Ζήση Ζησάκη.

Το στούντιο της ΕΡΤ Βόλου στεγάστηκε στην παραλία του Βόλου όπου βρίσκεται και ο Ιερός Ναός των Αγίων Κωνσταντίνου και Ελένης. Αντίθετα, τα γραφεία της διοικητικής υπηρεσίας στεγάστηκαν στο κέντρο της πόλης.

Η ΕΡΤ Βόλου στεγάζεται μέχρι και σήμερα στο ίδιο ιστορικό κτίριο και εκπέμπει στα FM στους 100.7 *(κέντρο εκπομπής "Σωρός")*, στους 101.2 *(κέντρο εκπομπής "[[Πήλιο]]")* και στα μεσαία, στους 1485 χιλιόκυκλους.

Τέλος, η ΕΡΤ Βόλου συνεργάζεται με την ΕΡΤ Λάρισας και τα στούντιο της ΕΡΑ στην Καρδίτσα και στα Τρίκαλα.

Μετά τις 11 Ιουνίου 2013, όπου και ανακοινώθηκε το κλείσιμο της ΕΡΤ, ο σταθμός συνεχίζει την λειτουργία του κανονικά. Το πρόγραμμα που συνεχίζει να μεταδίδει είναι ειδησεογραφικό, μουσικό και ψυχαγωγικό. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Βόλου αλλάζοντας το όνομά της σε ΕΡΤ Βόλου.

## Συχνότητες

## Παραπομπές


## Εξωτερικοί σύνδεσμοι
*ΕΡΤ Βόλου live
*Ακούστε ζωντανά στο ERT echo
*Επίσημη ιστοσελίδα
*Επίσημη ιστοσελίδα στο Facebook

Κατηγορία:Ελληνική Ραδιοφωνία
Oxford English Dictionary

Το ***Oxford English Dictionary*** (***OED***, σε μετάφραση: ***Αγγλικό Λεξικό της Οξφόρδης***), που δημοσιεύθηκε από την Oxford University Press, είναι ένα περιγραφικό (και όχι καθοδηγητικό) λεξικό της αγγλικής γλώσσας. Εμπεριέχει την περιγραφή της αγγλικής γλώσσας σε πολλές παραλλαγές της σε ολόκληρο τον κόσμο, ανιχνεύει την ιστορική εξέλιξη της γλώσσας, παρέχοντας μια ολοκληρωμένη πηγή για τους μελετητές και ακαδημαϊκούς ερευνητές. Η δεύτερη έκδοση, που δημοσιεύθηκε το 1989, έφτασε τις 21.728 σελίδες σε 20 τόμους. 

## Ιστορικό
Παρά το γεγονός ότι οι εργασίες είχαν αρχίσει στο λεξικό το 1857, μόλις το 1884 άρχισε να δημοσιεύεται, σε μη δεσμευμένες σειρές καθώς συνεχίστηκαν οι εργασίες για το έργο, υπό την ονομασία *A New English Dictionary on Historical Principles; Founded Mainly on the Materials Collected by The Philological Society* (*Ένα Νέο Αγγλικό Λεξικό Ιστορικών Αρχών, Βασισμένο Κυρίως στην Ύλη που συλλέχθηκε από το Φιλολογικό Σύλλογο*). Το 1895 ο τίτλος *The Oxford English Dictionary* (OED, *Το Αγγλικό Λεξικό της Οξφόρδης*) χρησιμοποιήθηκε για πρώτη φορά ανεπίσημα στα εξώφυλλα της σειράς και το 1928 το πλήρες λεξικό δημοσιεύθηκε σε δέκα τόμους. Το 1933, τον τίτλο *The Oxford English Dictionary* αντικατέστησε πλήρως το προηγούμενο όνομα σε όλες τις περιπτώσεις, σε μία ανατύπωσή του σε δώδεκα τόμους, με ένα επιπρόσθετο τόμο. Περισσότερες προσθήκες ακολούθησαν κατά τα έτη μέχρι το 1989, όταν η δεύτερη έκδοση δόθηκε στη δημοσιότητα. Από το 2000, μια τρίτη έκδοση του λεξικού ήταν σε εξέλιξη, το ένα τρίτο των οποίων έχει πλέον ολοκληρωθεί.

## Ηλεκτρονική έκδοση
Η πρώτη ηλεκτρονική έκδοση του λεξικού διαμορφώθηκε το 1988. Η ηλεκτρονική έκδοση είναι διαθέσιμη από το 2000, ενώ τον Απρίλιο του 2014 είχε πάνω από δύο εκατομμύρια επισκέψεις το μήνα. Η τρίτη έκδοση του λεξικού πιθανότατα θα εμφανίζεται μόνο σε ηλεκτρονική μορφή, καθώς ο διευθύνων σύμβουλος της Oxford University Press, Νάιτζελ Πόρτγουντ, θεωρεί απίθανο ότι θα μπορέσει ποτέ να εκτυπωθεί.

## Παραπομπές


## Εξωτερικοί σύνδεσμοι
* 

Κατηγορία:Αγγλική γλώσσα
Educational Testing Service

Η **Educational Testing Service** (**ETS**) ιδρύθηκε το 1947 και είναι ο μεγαλύτερος ιδιωτικός μη κερδοσκοπικός εκπαιδευτικός οργανισμός διαγωνισμών και αξιολόγησης του κόσμου. Εδρεύει στο Λόρενς Τάουνσιπ του Νιου Τζέρσεϊ των Ηνωμένων Πολιτειών, κοντά στο Πρίνστον.

Η ETS ιδρύθηκε το 1947 για να αναλάβει τις δραστηριότητες διαγωνισμών των ιδρυτών της (των οποίων οι οργανισμοί δεν ήταν κατάλληλοι για την εκτέλεση επιχειρησιακών προγραμμάτων αξιολόγησης) και να συνεχίσουν την έρευνα που προορίζεται για την προώθηση της εκπαιδευτικής αξιολόγησης και εκπαίδευσης.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1947
Κύπελλο Κύπρου Γ΄ – Δ΄ κατηγορίας 2014-15

Το **Κύπελλο Κύπρου Γ΄ – Δ΄ κατηγορίας 2014-15** ήταν η 7η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Ακρίτας Χλώρακας για 1η φορά στην ιστορία του.

## Σύστημα διεξαγωγής
Στο Κύπελλο Κύπρου Γ΄ – Δ΄ κατηγορίας 2014-15 είχαν δικαίωμα συμμετοχής μόνο οι ομάδες της Γ΄ κατηγορίας 2014-15 και της Δ΄ κατηγορίας 2014-15 κατηγορίας (σύνολο 28 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 12 από τις 28 ομάδες.

Διεξήχθη σε 4 γύρους. Στον Α΄ έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Στα προημιτελικά και στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Α΄ γύρος
Στον Α΄ γύρο συμμετείχαν οι 8 από τις 12 ομάδες που δήλωσαν συμμετοχή. Όλες οι ομάδες τοποθετήθηκαν στην κληρωτίδα με 4 από αυτές να περνάνε απευθείας στα προημιτελικά.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι υπόλοιπες 4 που δήλωσαν συμμετοχή.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Ακρίτας Χλώρακας και η ΠΑΕΕΚ Κερύνειας. Ο τελικός διεξήχθη στις 8 Απριλίου 2015 στο Κοινοτικό Γήπεδο Γεροσκήπου στη Γεροσκήπου. Νικητής ήταν ο Ακρίτας Χλώρακας με σκορ 1-0.

## Παραπομπές


## Πηγές
*
*
*
*
*
*
*

## Δείτε επίσης

* Κύπελλο Κύπρου Γ΄ – Δ΄ κατηγορίας
* Γ΄ κατηγορία ποδοσφαίρου ανδρών Κύπρου 2014-15
* Δ΄ κατηγορία ποδοσφαίρου ανδρών Κύπρου 2014-15

Κατηγορία:Κύπελλο Κύπρου Γ΄ – Δ΄ κατηγορίας
Κατηγορία:Εγχώρια ποδοσφαιρικά κύπελλα 2014-2015
Φωσφιναμίνη

Η **φωσφιναμίνη**(αγγλικά:*phosphinamine*) είναι ανόργανη χημική ένωση, η οποία περιέχει άζωτο, φωσφόρο και υδρογόνο, με μοριακό τύπο **NH<sub>4</sub>P**, αν και παριστάνεται συνήθως με τον ημισυντακτικό της τύπο **NH<sub>2</sub>PH<sub>2</sub>**. Ο όρος **φωσφιναμίνη** επεκτείνεταιπέρα από τη «μητρική» φωσφιναμίνη, και σε μια σειρά «θυγατρικές» ενώσεις-παράγωγα, ανόργανες και οργανικές, με γενικό τύπο της μορφής **NR<sub>2</sub>P<sub>x</sub>R<sub>y</sub>**, όπου τα όχι απαραίτητα ίδια R παριστάνουν υδρογόνο, αλογόνα ή διάφορες μονοσθενείς ρίζες, ενώ δύο R μπορούν να αντικατασταθούν από δισθενείς ρίζες, σχηματίζοντας έτσι πιθανώς ετεροκυκλικές φωσφιναμίνες.

## Παραγωγή

Με επίδραση λιθιαμίδιου (LiNH2) σε χλωροφωσφίνη (PH2Cl) παράγεται φωσφιναμίνη:

\mathrm{LiNH_2 + PH_2Cl \xrightarrow{} NH_2PH_2 + LiCl}


## Χημικές ιδιότητες και παράγωγα

Η φωσφιναμίνη είναι μια ένωση με δυο λειτουργικές ομάδες: μια αμινομάδα (-ΝΗ2) και μια φωσφινομάδα (-PH2). Λειτουργεί, λοιπόν, συνδυάζοντας ιδιότητες ανόργανης αμίνης, αμιδίου μεταλλοειδούς (γιατί ο φωσφόρος μπορεί να ανήκει στα αμέταλλα, αλλά είναι ηλεκτροθετικότερος από το άζωτο) και φωσφίνης.

## Παραπομπές και σημειώσεις


Κατηγορία:Ανόργανες αμίνες
Κατηγορία:Ενώσεις υδρογόνου
Κατηγορία:Φωσφίνες
Ποντιάς Αχαΐας

Με το όνομα **Ποντιάς** υπάρχουν δύο οικισμοί στην Αχαΐα:

* ο Μεγάλος Ποντιάς
* ο Μικρός Ποντιάς

Και τα δύο χωριά μαζί αναφέρονται ως **Ποντιάδες** ή **Μποντιάδες**.

Κατηγορία:Αποσαφηνίσεις ελληνικών τοπωνυμίων
Βλασία Αχαΐας

Με το όνομα **Βλασία** υπάρχουν δύο, όμοροι μεταξύ τους, οικισμοί στο Δήμο Καλαβρύτων της Αχαΐας:

* η Άνω Βλασία
* η Κάτω Βλασία

Κατηγορία:Αποσαφηνίσεις ελληνικών τοπωνυμίων
Ινστιτούτο Ρωσικής Γλώσσας

Το **Ινστιτούτο Ρωσικής Γλώσσας «Β.Β. Βινογκράντοφ» της Ρωσικής Ακαδημίας Επιστημών** (ρωσικά: Институт русского языка им. В. В. Виноградова Российской академии наук, РАН) είναι ο ρυθμιστής της ρωσικής γλώσσας. Εδρεύει στη Μόσχα και αποτελεί μέρος της Ρωσικής Ακαδημίας Επιστημών. Ιδρύθηκε το 1944 και πήρε την ονομασία του από τον Βίκτορ Βινογκράντοφ.

Οι δραστηριότητές του περιλαμβάνουν την αξιολόγηση των καινοτομιών ομιλίας, σε σύγκριση με τα πρότυπα λόγου και την κωδικοποίηση της γλώσσας στη ρωσική λογοτεχνία. Εκτός από αυτές τις δράσεις, περιλαμβάνονται λεξικά, μονογραφίες, συλλογές ηλεκτρονικών υπολογιστών και βάσεων δεδομένων, καθώς και μια μεγάλη ιστορική ρωσική μουσική βιβλιοθήκη. Μπορεί επίσης να παρέχει υπηρεσία αναφοράς της ρωσικής γλώσσας. Το Ινστιτούτο δημοσιεύει δεκατρία ακαδημαϊκά περιοδικά. Επιπλέον, το Ινστιτούτο δημοσίευσε 22 επιστημονικά βιβλία το 2013 και 27 το 2012, με πολλά περισσότερα κατά τα προηγούμενα έτη.

## Εικόνες

 ChristSaviourCathedral Views May 2012 02.jpg|Στο κέντρο, με την χαρακτηριστική πράσινη σκεπή διακρίνεται το κτίριο της έδρας του ινστιτούτου
 Moscow, Volkhonka Street 18-2.JPG|Η είσοδος της έδρας του ινστιτούτου


## Παραπομπές


## Εξωτερικοί σύνδεσμοι
* 

Ρωσικη
Κατηγορία:Ρωσική γλώσσα
Βελιτσές Αχαΐας

Με το όνομα **Βελιτσές** υπάρχουν δύο οικισμοί στην Αχαΐα:

* οι Άνω Βελιτσές, παλαιότερα γνωστές ως Βελιτσές.
* οι Κάτω Βελιτσές

## Σημείωση
Ο αρχικός ενιαίος οικισμός των Βελιτσών διασπάστηκε (ως καταργούμενος) στους οικισμούς Άνω Βελιτσές και Κάτω Βελιτσές στις 07/04/1951. Μαζί αποτελούσαν την άλλοτε ανεξάρτητη Κοινότητα Βελιτσών.

Κατηγορία:Αποσαφηνίσεις ελληνικών τοπωνυμίων
Ινστιτούτο Πούσκιν

Το **Ινστιτούτο Πούσκιν** (ρωσικά: Институ́т Пу́шкина, ολοκληρωμένη ονομασία: *Κρατικό Ινστιτούτο Ρωσικής Γλώσσας Α.Σ. Πούσκιν*, ρωσικά: Госуда́рственный институ́т ру́сского языка́ и́мени А. С. Пу́шкина) είναι ρωσικό εκπαιδευτικό ίδρυμα για τη διδασκαλία των ρωσικών ως ξένη γλώσσα και προσφέρει μια σειρά από μαθήματα γλώσσας σε όλα τα επίπεδα.

Το Ινστιτούτο Πούσκιν ιδρύθηκε το 1966 ως τμήμα του Πανεπιστημίου Λομονόσοφ. Το 1973 ανεξαρτητοποιήθηκε και το 1999 ίδρυσε Τμήμα Φιλολογίας, έτσι ώστε οι ομιλητές της ρωσικής ως μητρική γλώσσα, να μπορούν να αποκτήσουν Πτυχίο (4 χρόνια), Μεταπτυχιακό (2 χρόνια) και Διδακτορικό (3 χρόνια) σε προγράμματα διδασκαλίας της ρωσικής ως ξένης γλώσσας.

Από το 2013, υπάρχει επιστημονική μέθοδος και αναλυτικές πληροφορίες στα κυβερνητικά προγράμματα προώθησης της ρωσικής γλώσσας και της εκπαίδευσης στα ρωσικά. στις 20 Νοεμβρίου του 2013, το Συμβούλιο αρχηγών των κυβερνήσεων της Κοινοπολιτείας Ανεξαρτήτων Κρατών συνέδεσε το Ινστιτούτο με την ΚΑΚ, σχετικά με τη διδασκαλία της ρωσικής γλώσσας.

Το Ινστιτούτο Πούσκιν είναι ένας από τους ιδρυτές της κοινοπραξίας ρωσικών διαγωνισμάτων (Российского тестового консорциума), ενός από τα κέντρα που ασχολούνται με την επιστημονική, μεθοδολογική και οργανωτική υποστήριξη του συστήματος διαγωνισμών των ξένων πολιτών στη ρωσική γλώσσα.

## Το Ινστιτούτο Πούσκιν ανά τον κόσμο
### Ελλάδα
Από το 1992 λειτουργεί στην Ελλάδα το «Ινστιτούτο Πούσκιν Αθηνών» ως αποκλειστικός εκπρόσωπος του «Κρατικού Ινστιτούτου Ρωσικής Γλώσσας Α.Σ. Πούσκιν», μετά από πρωτοβουλία του Γιάννη Γιαννίκου.

## Εικόνες

 Pushkin_Institute_Moscow.jpg|Η έδρα του Ινστιτούτου στη Μόσχα


## Εξωτερικοί σύνδεσμοι
* 
* Επίσημη ιστοσελίδα στην Ελλάδα

## Παραπομπές


Κατηγορία:Μόσχα
Κατηγορία:Πανεπιστήμια στη Ρωσία
Πτολεμαίος Σαρηγιάννης

[δεξιά|200 px|μικρογραφία|Ο Πτολεμαίος Σαρηγιάννης (δεύτερος από αριστερά), μαζί με τον πρωθυπουργό [Νικόλαος Καλογερόπουλος|Καλογερόπουλο (καθιστός) και άλλα μέλη της ελληνικής αντιπροσωπείας στο Λονδίνο, το Φεβρουάριο του 1921]]Ο **Πτολεμαίος Σαρηγιάννης** ήταν Έλληνας ανώτερος αξιωματικός του στρατού και πολιτικός.

Γεννήθηκε στον Πειραιά το 1882 και είχε  καταγωγή απο τα Ψαρά, πέθανε στην Αθήνα το 1958. Πήρε μέρος στο Μακεδονικό αγώνα, στους Βαλκανικούς πολέμους, στον Α΄ Π.Π. και στη Μικρασιατική εκστρατεία. Στα 1922 ήταν μέλος της ελληνικής αντιπροσωπείας στη διάσκεψη των Μουδανιών.

Το 1944 υπηρέτησε για σύντομο χρονικό διάστημα ως υφυπουργός Στρατιωτικών στην Κυβέρνηση Εθνικής Ενότητας. Προηγουμένως, είχε λάβει μέρος στην Εθνική Αντίσταση και μετείχε στις εργασίες του Εθνικού Συμβουλίου της Π.Ε.Ε.Α. στους Κορυσχάδες.

## Πηγές
• «*Συνοπτική Ιστορία του Γενικού Επιτελείου Στρατού 1901–2001*» Αθήνα, Διεύθυνση Ιστορίας Στρατού, 2001, σελ. 151.

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Στρατιωτικών
Κατηγορία:Αρχηγοί Γενικού Επιτελείου Στρατού (Ελλάδα)
InkBall

Το ***InkBall*** είναι βιντεοπαιχνίδι των Windows. Ξεκίνησε να συμπεριλαμβάνεται στα Windows XP Tablet PC Edition το 2005, και στα Windows Vista εκτός των εκδόσεων *Starter* και *Home Basic*. Απασχολεί τη χρήση ενός ποντικιού για να σχεδιαστούν γραμμές για να βοηθήσουν τις μπάλες να πέσουν σε τρύπες των αντίστοιχων χρωμάτων. Από τα Windows 7 και μετά, το παιχνίδι δεν είναι πλέον διαθέσιμο. Στα Windows XP Tablet PC Edition, ένα στυλό ήταν υποχρεωμένο για το παιχνίδι, καθώς ο δείκτης του ποντικιού δεν ήταν ορατός μέσα στο παράθυρο του παιχνιδιού. Ωστόσο, πατώντας Alt δύο φορές, κατά τη διάρκεια του παιχνιδιού, θα προκαλέσει την εμφάνιση του ποντικιού.

## Παραπομπές


Κατηγορία:Παιχνίδια της Microsoft
Pop Tatari

Το "**Pop Tatari**" είναι το τρίτο άλμπουμ των Boredoms. Κυκλοφόρησε το 1992 από την Warner Music Japan στην Ιαπωνία, το 1993 από την Reprise Records στις ΗΠΑ και το 2004 από την Very Friendly Records στο Ηνωμένο Βασίλειο.

## Κομμάτια
Όλα τα κομμάτια γράφτηκαν από τους Boredoms εκτός του "Bo-Go-Bompoo," το οποίο γράφτηκε από τον Jet Harris.

## Συντελεστές
* Eye Yamatsuka - φωνή, θόρυβος, sampling, μίξινγκ, sevena
* Yoshimi P-We – ντραμς, κρουστά, φωνητικά, djembe, πλήκτρα, τρομπέτα
* Seiichi Yamamoto – κιθάρα, φωνητικά, κρουστά
* Kazuya Nishimura – ντραμς, synth pad, φωνητικά, sampling, djembe
* Hila Y - μπάσο, φωνητικά
* Yoshikawa Toyohito – ντραμς, φωνητικά
* The Eye - σχέδια
* Kazvnori Akita - σχέδια
* Hiroyuki Matsukage - φωτογραφία
* Hiroji Bandoh - μηχανικός
* Boredoms - παραγωγή, ηχητικά εφέ, ειδικά εφέ
* God Mom - παραγωγός
* Shin-Ichi Kawakami - μηχανικός
* King Kazoo Eye - καζού, ηχητικά εφέ
* Tomohiko Miyabe - παραγωγός, συντονισμός παραγωγής
* Satoshi Ogawa - mastering
* Yasuhiro Umbebachi - παραγωγός, συντονισμός παραγωγής

## Παραπομπές


Κατηγορία:Άλμπουμ του 1992
Ναός του Αγίου Ιωάννη Βαπτιστή στο Κερτς

Ο **Ναός του [[Ιωάννης ο Βαπτιστής|Αγίου Ιωάννη του Βαπτιστή]] ** είναι χριστιανική εκκλησία που βρίσκεται στο κέντρο της πόλης Κερτς της Κριμαίας. Είναι βυζαντινού ρυθμού και χτισμένη το 717 μ.Χ.. Είναι μία από τις αρχαιότερες εκκλησίες της Ουκρανίας΄ και της Ανατολικής Ευρώπης..

## Παραπομπές


Αγιου Ιωαννη Κερτς
Κατηγορία:Κτίρια και κατασκευές στην Κριμαία
Κερτς
Σπανός ποταμός

Ο **Σπανός** είναι ποταμός της Μακεδονίας που πηγάζει από το Δύσωρο της οροσειράς των Κρουσσίων και, έπειτα από μια σύντομη διαδρομή, καταλήγει στον ποταμό Γαλλικό βορειοδυτικά του Σεβαστού. 

## Περιγραφή
Ο Σπανός, που αποτελεί παραπόταμο του ποταμού Γαλλικού, πηγάζει από τις ανατολικές πλαγιές του Δύσωρου στα Κρούσσια, σε υψόμετρο 640 μέτρα. Η πορεία του ξεκινά βορειοανατολικά του Τριποτάμου, περνά νότια του χωριού και στη συνέχεια διασχίζει το Κεντρικό. Κατόπιν, ακολουθεί νότια κατεύθυνση και αφού περάσει ανατολικά του Μυλοχωρίου και του Χειμαδιού, περνάει ανατολικά και νότια από την Ευκαρπία, προσπερνά την Αργυρούπολη από ανατολικά και το Σεβαστό από τα βορειοδυτικά, ώστε να καταλήξει στον ποταμό Γαλλικό.  

Στο Σπανό λειτουργεί ο Χώρος Εκπαίδευσης **Οδήγησης Εκτός Δρόμου** και Ειδικών Δοκιμασιών, στο ύψος της Αργυρούπολης, που περιλαμβάνει διάσχιση του ποταμού, καθώς και πολλά παρόχθια ειδικά εμπόδια.

Ο Σπανός είναι ο κυριότερος παραπόταμος του Γαλλικού από άποψη ποσότητας υδάτων. Έχει εποχιακή ροή και εξαρτάται πάρα πολύ από τις βροχοπτώσεις και χιονοπτώσεις στα Κρούσσια όρη. Πολλές φορές στερεύει κατά τη διάρκεια του καλοκαιριού, αλλά αποκτά σύντομα ροή μετά από καταιγίδες. Στις όχθες του ποταμού Σπανού πριν την ένωσή του με τον Γαλλικό ποταμό και πριν την Αργυρούπολη βρίσκεται η Ιερά ανδρώα κοινοβιακή Μονή Αγίου Νεκταρίου Σπανού Κιλκίς η οποία λαμβάνει το όνομά της από τον ποταμό. 

## Πηγές
*''ηλεκτρονική εφημερίδα:'' Γνώμη Κιλκίς, Δευτέρα, 13 Ιανουαρίου 2014, S.O.S. εκπέμπει ο Γαλλικός ποταμός του Κιλκίς, άρθρο του Βασίλη Ιωαννίδη 
*Gallikos River, Γαλλικός ποταμός, επιμένει να ζει, άρθρο του Πάρι Στάμκου, 28 Ιουλίου 2012, Το μικρό άτυχο ζαρκάδι του Γαλλικού ποταμού

Κατηγορία:Ποταμοί της Μακεδονίας
Κατηγορία:Γεωγραφία του Κιλκίς
Κατηγορία:Περιφερειακή ενότητα Κιλκίς
Κατηγορία:Δήμος Κιλκίς
Γολέμι Αχαΐας

Με το όνομα **Γολέμι** υπάρχουν δύο οικισμοί στην Αχαΐα:

* το Γολέμι, γνωστότερο ως Γολέμι Πατρών.
* το Γολέμι Λεοντίου, γνωστό και ως Άνω Γολέμι.

Κατηγορία:Αποσαφηνίσεις ελληνικών τοπωνυμίων
Πρωτάθλημα χειροσφαίρισης Α' εθνικής κατηγορίας ανδρών 1988-1989

Το πρωτάθλημα Α' Εθνικής χάντμπολ ανδρών της περιόδου 1988–89 ήταν το έβδομο και τελευταίο πρωτάθλημα με την ονομασία "Α' Εθνική", καθώς από την επόμενη περίοδο καθιερώθηκε η Α1 Εθνική. Οι δώδεκα ομάδες αγωνίστηκαν σε δύο γύρους των έντεκα αγώνων. Μετά το τέλος του πρωταθλήματος οι τρεις τελευταίες υποβιβάστηκαν στη νεοσύστατη Α2 Εθνική κατηγορία, ενώ για πρώτη φορά δεν διεξήχθησαν αγωνες διαβάθμισης μεταξύ ομάδων της Α' και της Β' Εθνικής. 

Ο Φίλιππος Βέροιας αναδείχθηκε πρωταθλήτης για δεύτερη συνεχόμενη και τρίτη συνολικά φορά στην ιστορία του και προκρίθηκε στο κύπελλο πρωταθλητριών. Η Νέα Ελβετία κατέκτησε την 2η θέση και την έξοδο στο κύπελλο της ευρωπαϊκής ομοσπονδίας. Ο τρίτος Ιωνικός Νέας Φιλαδέλφειας προκρίθηκε στο κύπελλο κυπελλούχων μέσω της κατάκτησης του Κυπέλλου Ελλάδος.

## Τελική βαθμολογία

*Ο Πανελλήνιος είχε έναν μηδενισμό και -1 βαθμό.

### Πρώτοι σκόρερ
#Σκάρλος (Πανελλήνιος) 202 τέρματα
#Γραμματικός (Βριλήσσια) 199 τέρματα
#Ρουπίνας (Νέα Ελβετία) 187 τέρματα

## Β' Εθνική
Η Β' Εθνική της περιόδου 1988-1989 αποτέλεσε για τελευταία φορά το πρωτάθλημα δευτέρου επιπέδου, καθώς από την επόμενη περίοδο με την δημιουργία της Α2 Εθνικής, αποτελεί μέχρι σήμερα το πρωτάθλημα τρίτου επιπέδου. Οι πρωταθλήτριες των τριών ομίλων κέρδισαν τη συμμετοχή τους στην Α1 Εθνική κατηγορία, οι ομάδες των θέσεων 2-4 τοποθετήθηκαν στην Α2, ενώ οι υπόλοιπες ομάδες παρέμειναν στην κατηγορία.

## Α1 και Α2
Μετά το τέλος των πρωταθλημάτων της Α' και Β' Εθνικής, έγιναν γνωστές και οι ομάδες που θα μετείχαν στα νεοσύστατα πρωταθλήματα της Α1 και της Α2 Εθνικής κατηγορίας την περίοδο 1989-1990. Σε αντιθέση με άλλα αθλήματα της χώρας, στα οποία η δημιουργία της Α1 επέφερε και μεγάλη μείωση στον αριθμό των ομάδων που μετείχαν στην ανώτατη κατηγορία (απο 14 σε 10 στο πρωτάθλημα μπάσκετ - από 12 σε 6 στο πρωτάθλημα βόλεϊ την πρώτη φορα, και από 12 σε 10 την δεύτερη - από 12 σε 8 στο πρωτάθλημα πολο), οι ομάδες της Α1 χάντμπολ παρέμειναν 12, όπως στο πρωτάθλημα Α' Εθνικής. Ο αριθμός των ομάδων της Α2 ήταν επίσης 12.

Συγκεκριμένα στην Α1 βρέθηκαν:
*Οι ομάδες που κατέλαβαν τις θέσεις 1 έως 9 του πρωταθλήματος Α' Εθνικής 1988-1989.
*Οι πρωταθλήτριες ομάδες των τριών ομίλων της Β' Εθνικής 1988-1989.

Στην Α2 κατηγορία τοποθετήθηκαν:
*Οι ομάδες που κατέλαβαν τις θέσεις 10 έως 12 στην Α' Εθνική 1988-1989.
*Οι ομάδες που κατέλαβαν τις θέσεις 2 έως 4 σε κάθε έναν από τους τρεις ομίλους της Β' Εθνικής 1988-1989.

Οι ομάδες των Α1 και Α2 για την περίοδο 1989-1990:

## Πηγές
*Αθλητική Ηχώ 17 Απριλίου 1989 σελίδα 4, 18 Απριλίου σελίδα 5.



1988 1989
Κατηγορία:Χειροσφαίριση το 1988
Κατηγορία:Χειροσφαίριση το 1989
Ξηροπόταμος (Κιλκίς)

Ο **Ξηροπόταμος** ή *Μεγάλο Ποτάμι* είναι ποταμός της Μακεδονίας που πηγάζει από τα Κρούσσια όρη και, έπειτα από μια σύντομη διαδρομή, καταλήγει στον ποταμό Γαλλικό βόρεια του Καμπάνη και νότια των Μύλων.

## Περιγραφή
Ο Ξηροπόταμος, που αποτελεί παραπόταμο του ποταμού Γαλλικού, πηγάζει από τις ανατολικές πλαγιές του Μαυροβουνίου στα Κρούσσια, σε υψόμετρο 900 μέτρα. Η πορεία του ξεκινά βορειοδυτικά του Παλαιού Ισώματος, συνεχίζει περνώντας ανατολικά του Επταλόφου και της Κορωνούδας, και καταλήγει μέσα στον οικισμό της Ακροποταμιάς. Από την Ακροποταμιά συνεχίζει την πορεία του νότια του Λειψυδρίου και περνά βόρεια του Φαναρίου. Κατόπιν περνά ανάμεσα από τους Μύλους και τον Καμπάνη και εκβάλλει στον ποταμό Γαλλικό.

Η παλαιότερη ονομασία του επί Τουρκοκρατίας ήταν *Κουρού Ντερέ*, που σημαίνει *Ξηροπόταμος.* Ο Ξηροπόταμος είναι ο μεγαλύτερος παραπόταμος του Γαλλικού από άποψη μήκους. Η ροή των υδάτων είναι εποχιακή και εξαρτάται κυρίως από τις βροχοπτώσεις και χιονοπτώσεις στο Μαυροβούνι των Κρουσσίων.

## Πηγές
*''εφημερίδα:'' Ειδήσεις, Ζητείται φιλότιμο και από το κράτος, Πέμπτη, 27 Μαΐου 2010

## Παραπομπές


Κατηγορία:Ποταμοί της Μακεδονίας
Κατηγορία:Γεωγραφία του Κιλκίς
Κατηγορία:Περιφερειακή ενότητα Κιλκίς
Κατηγορία:Δήμος Κιλκίς
Κιναμωμικό οξύ

**Κιναμωμικό οξύ** είναι μια οργανική ένωση με χημικό τύπο C6H5CHCHCO2H. Είναι μια λευκή κρυσταλλική ένωση που είναι ελαφρά διαλυτή στο νερό. Ταξονομείται ως ακόρεστο καρβοξυλικό οξύ, εμφανίζεται φυσικά σε κάποια φυτά. Διαλύεται σε πολλούς οργανικούς διαλύτες. Υπάρχει και ως cis και ως trans ισομερές αν και το δεύτερο είναι πιο συνηθισμένο.

## Εμφάνιση και παραγωγή
### Φυσική εμφάνιση
Λαμβάνεται από το λάδι της κανέλας, ή από το βάλσαμο λεύκας ως στύρακας. Βρίσκεται επίσης στο βούτυρο καριτέ. Το κιναμωμικό οξύ έχει μια οσμή σαν το μέλι· αυτό και ο πιο πτητικός αιθυλεστέρας του (κιναμωμικό αιθύλιο) είναι συστατικά καρικεύματα στο βασικό έλαιο της κανέλας, με το οποίο συσχετίζεται η κιναμωμαλδεΰδη που είναι το κύριο συστατικό. Το κιναμωμικό οξύ είναι επίσης μέρος των βιοσυνθετικών οδών του σικιμικού οξέος και του φαινυλοπροπανοειδούς. Η βιοσύνθεσή του εκτελείται με την επίδραση του ενζύμου αμμωνιακή λυάση της φαινυλαλανίνης (PAL) σε φαινυλαλανίνη.

### Παραγωγή
Η αρχική σύνθεση του κιναμωμικού οξέος περιλαμβάνει την αντίδραση Πέρκιν (Perkin), που συνεπάγεται τη συμπύκνωση του αιθανικού ανυδρίτη και της βενζαλδεΰδης με καταλύτη βάσης. Ο Ράινερ Λούντβιχ Κλάιζεν (Rainer Ludwig Claisen) (1851–1930) περιέγραψε τη σύνθεση των κιναμωμικών εστέρων με την αντίδραση της βενζαλδεΰδης και εστέρων. Η αντίδραση είναι γνωστή ως  συμπύκνωση Κλάιζεν. Μπορεί επίσης να παρασκευαστεί από κιναμωμαλδεΰδη και βενζαλοχλωρίδιο.

:

## Χρήσεις
μικρογραφία|Φωτοχημική ισομόριση του κιναμωμικού οξέως.
Το κιναμωμικό οξύ χρησιμοποιείται σε καρικεύματα, συνθετικό λουλάκι και σε κάποια φάρμακα. Μια βασική χρήση είναι στην κατασκευή των μεθυλ, αιθυλ και βενζυλ εστέρων για τη βιομηχανία αρωμάτων. Το κιναμωμικό οξύ είναι πρόδρομο του γλυκαντικού ασπαρτάμη μέσα από αμινοποίηση με ενζυματικό καταλύτη προς φαινυλαλανίνη.

Το κιναμωμικό οξύ είναι επίσης ένα είδος αυτοαναστολέα που παράγεται από μυκητασιακό σπόριο για να αποτρέψει τη βλάστηση.

## Παραπομπές


Κατηγορία:Καρβονικά οξέα
Κατηγορία:Αρωματικές ενώσεις
Κατηγορία:Αρωματικές ύλες
Κατηγορία:Φαινυλοπροπανοειδή
Sorbonne Universités

Το **Sorbonne Universités** αποτελούσε κέντρο για την έρευνα και την παριζιάνικη τριτοβάθμια εκπαίδευση, αναγνωρισμένο με υπουργική απόφαση τον Ιούνιο του 2010 ως ίδρυμα επιστημονικής συνεργασίας, και λειτούργησε μέχρι το 2018 όταν αντικαταστάθηκε από το Πανεπιστήμιο Σορμπόν. Ιδρύθηκε από το Πανεπιστήμιο Παρί-Σορμπόν, το Πανεπιστήμιο Πιερ-ε-Μαρί-Κιουρί και το Εθνικό Μουσείο Φυσικής Ιστορίας. Το 2014 έγινε κοινότητα πανεπιστημιακών ιδρυμάτων.

Ο πρώην πρόεδρος του Πανεπιστημίου Παντεόν-Ασσάς, Λουί Βοζέλ, ανέλαβε την προεδρία του ιδρύματος το πρώτο έτος, ενώ ακολούθησε εκείνη του Ζωρζ Μολινιέ του Πανεπιστημίου Παρί-Σορμπόν, για ένα έτος και στη συνέχεια, από το Πανεπιστήμιο Πιερ-ε-Μαρί-Κιουρί. Στο τέλος της πρώτης τριετίας, το Διοικητικό Συμβούλιο του ιδρύματος εξέλεξε για πρόεδρο για τετραετή θητεία τον Λουί Βοζέλ. Ακολουθήθηκε ο Τιερύ Τουό.

## Ιστορία
Η ομάδα συγκλήθηκε για πρώτη φορά ως δικηγορικός σύλλογος το 1901 προς επισημοποίηση της ιδρύσεως, εκφράζοντας την επιθυμία να ονομάζεται « La Sorbonne » (Η Σορβόννη), κάτι που προκάλεσε αντιδράσεις σε άλλους παριζιάνους ακαδημαϊκούς της τριτοβάθμιας εκπαίδευσης και στο δήμο του Παρισιού. Το Υπουργείο Ανώτατης Εκπαίδευσης και Έρευνας (MESR) αρνήθηκε να εγκρίνει το συγκεκριμένο κέντρο για την έρευνα και την τριτοβάθμια εκπαίδευση (PRES), ενώ η αντιπολίτευση του Δήμου του Παρισιού, η Καγκελαρία των Πανεπιστημίων του Παρισιού και άλλα πανεπιστήμια στην πρωτεύουσα, υποστήριξαν ότι αποτελούσε το όνομα ενός οικοδομήματος και η κοινή κληρονομιά όλων όσων πρεσβεύει. Ως εκ τούτου, δεν θα μπορούσε να χρησιμοποιηθεί. Ομοίως ο Μπερνάρ Λαρρουτουρρού από το MESR εξέφρασε την αποδοκιμασία του για την προτεινόμενη συγχώνευση με τη μορφή του ιδρύματος επιστημονικής συνεργασίας.

Παρά τις δυσκολίες αυτές, που καθυστέρησαν την ψήφιση αυτής της συνεργασίας, η υπουργός Ανώτατης Παιδείας και Έρευνας, Βαλερί Πεκρές ενέκρινε το συγκεκριμένο PRES στις 22 Ιουνίου 2010.

## Παραπομπές


## Εξωτερικοί σύνδεσμοι
* 
*  

Κατηγορία:Εκπαιδευτικά ιδρύματα στο Παρίσι
Καγκελαρία των Πανεπιστημίων του Παρισιού

Η **Καγκελαρία των Πανεπιστημίων του Παρισιού** (γαλλικά: *Chancellerie des universités de Paris*) αποτελεί υπηρεσία του Υπουργείου Ανώτατης Εκπαίδευσης στην Ακαδημία του Παρισιού. Είναι επί της ουσίας η πρυτανεία του Παρισιού για την τριτοβάθμια εκπαίδευση. Αποτελεί εθνικό δημόσιο ίδρυμα διοικητικής φύσεως με νομική προσωπικότητα και οικονομική αυτονομία, υπό την εποπτεία του Υπουργείου Ανωτάτης Εκπαίδευσης. Διευθύνεται από έναν αντικαγκελάριο και τη γενική γραμματεία.

## Λειτουργία
Η Καγκελαρία των Πανεπιστημίων του Παρισιού βοηθά τον πρύτανη - καγκελάριο στη διαχείριση των διαφόρων πανεπιστημίων της Ακαδημίας του Παρισιού. Εξασφαλίζει τον έλεγχο της λειτουργίας των εγκαταστάσεων αυτών, καθώς και των βιβλιοθηκών των πανεπιστημίων της ακαδημίας, ιδίως όσον αφορά τις κρατικές επενδύσεις. Μετά τη μετάβαση στην ανεξαρτητοποίηση του ακαδημαϊκού προσωπικού από τη διοίκηση της καγκελαρίας, κύρια αποστολή της είναι η καθημερινή διαχείριση των περιουσιακών στοιχείων των πανεπιστημίων, συμπεριλαμβανομένης της κοινής και αδιαίρετης κληρονομιάς τους. Εξασφαλίζει τη διαχείριση του συγκροτήματος της Σορβόννης, τη βίλλα Φιναλύ, το κάστρο Φεριέρ, την περιοχή Ρισελιέ, την Λογοτεχνική Βιβλιοθήκη του Ζακ Ντουσέ και άλλα περιουσιακά στοιχεία που κληροδότησε από το πρώην Πανεπιστήμιο του Παρισιού.

Λόγω της κάπως ειδικής κατάστασης του Ιλ-ντε-Φρανς, η Καγκελαρία των Πανεπιστημίων του Παρισιού, σε ορισμένες περιπτώσεις, έχει δικαιοδοσία πέρα από την Ακαδημία του Παρισιού και στα δεκαεπτά πανεπιστήμια της περιοχής. Ο αρμόδιος υπουργός μπορεί επίσης να αναθέσει τη διαχείριση και των άλλων δημόσιων ιδρυμάτων, η οποία αποτελεί παρέκκλιση. Για τους ίδιους λόγους, η οργάνωση της είναι ελαφρώς διαφορετική από τις άλλες καγκελαρίες των πανεπιστημίων. Το διοικητικό της συμβούλιο περιλαμβάνει έναν αντικαγκελάριο, που δεν υπάρχει σε άλλες καγκελαρίες, οκτώ άτομα που διορίζονται από τον αρμόδιο υπουργό, αντί των τεσσάρων όπως συνηθίζεται και έναν μόνιμο περιφερειακό αντιπρόσωπο, υπεύθυνο προς τις φορολογικές υπηρεσίες στην περιοχή, εκτός από τον περιφερειακό διευθυντή φορολογίας. Κατά τις συσκέψεις του Διοικητικού Συμβουλίου σχετικά με την ανάθεση στην Καγκελαρία, δικαιοδοσίας, στο πλαίσιο της παρέκκλισης της Ακαδημίας του Παρισιού, οι διευθυντές των ιδρυμάτων λαμβάνουν μέρος επίσης στο συμβούλιο.

## Εξωτερικοί σύνδεσμοι
* Επίσημη ιστοσελίδα

## Παραπομπές
Πορτογαλικός Οίκος της Βουργουνδίας

Ο **Πορτογαλικός Οίκος της Βουργουνδίας** (πορτογαλικά: *Dinastia Portuguesa de Borgonha*), γνωστός ως **Αλφοσινή Δυναστεία**, ήταν ένας πλάγιος κλάδος του Οίκου της Βουργουνδίας. Ιδρυτής του ήταν ο Ερρίκος κόμης της Πορτογαλίας, εγγονός του Ροβέρτου Α΄ δούκα της Βουργουνδίας.

## Ιστορικά στοχεία
[thumb|right|190px|Ο [Αλφόνσος Α΄ της Πορτογαλίας|Αλφόνσος Α΄, ο πρώτος Βασιλιάς της Πορτογαλίας.]]
Ο νεαρός Ερρίκος, έχοντας -ως τέταρτος γιος- λίγες πιθανότητες να κληρονομήσει γη ή τίτλους στην πατρίδα του την Βουργουνδία, θα προσχωρήσει στην Ανάκτηση της Ιβηρικής Χερσονήσου, κατά τα τέλη του 11<sup>ου</sup> αιώνα. Μετά την κατάκτηση μέρους της Γαλικίας και της βόρειας Πορτογαλίας για λογαριασμό τού Αλφόνσου ΣΤ΄ του Λεόν, νυμφεύτηκε τη νόθη κόρη τού Αλφόνσου ΣΤ΄, την Θηρεσία και του δόθηκε η Κομητεία της Πορτογαλίας ως φέουδο εντός του Βασιλείου του Λεόν. Ο γιος του Αλφόνσος Ερρίκος έγινε Βασιλιάς της Πορτογαλίας ως Αλφόνσος Α΄, όταν νίκησε τη μητέρα του στη Μάχη του Σάο Μαμέντε το 1128. Αρκετά χρόνια μετά, το 1179, ο Πάπας Αλέξανδρος Γ΄ αναγνώρισε την Πορτογαλία ως ανεξάρτητο κράτος.

Οι βασιλείς που διαδέχτηκαν τον Αλφόνσο Α΄ συνέχισαν την Ανάκτηση της Ιβηρικής Χερσονήσου από τους Μουσουλμάνους. Ο δισεγγονός του Αλφόνσος Γ΄ κατέκτησε την περιοχή Αλγκάρβε και υιοθέτησε τον τίτλο του «Βασιλιά της Πορτογαλίας και του Αλγκάρβε». Τα σύνορα της Πορτογαλίας καθορίστηκαν στην συνθήκη του Αλκανίκες (1297) μεταξύ του βασιλιά Ντενίς, γιου του Αλφόνσου Γ΄ και τού Φερδινάνδου Δ΄ της Καστίλης.

Δισεγγονός τού Διονυσίου ήταν ο Φερδινάνδος Α΄, τελευταίος άρρην τού Οίκου του. Το 1383 η κόρη του Βεατρίκη πριγκίπισσα της Πορτογαλίας και διάδοχος του θρόνου, παντρεύτηκε τον Ιωάννη Α΄ των Τραστάμαρα της Καστίλης. Όταν ο πατέρας της Φερδινάνδος Α΄ απεβίωσε, το βασίλειο εισήλθε σε μια περίοδο αναρχίας, γνωστή ως Πορτογαλική κρίση των ετών 1383-1385, κατά την οποία η χώρα κινδύνευσε με πιθανή προσάρτηση από το Στέμμα της Καστίλης. Μετά τη νίκη των Πορτογάλων στη Μάχη της Αλζουμπαρότα, ξεκίνησε μια νέα δυναστεία από τον νόθο αδελφό τού Φερδινάνδου Α΄, τον Ιωάννη Α΄ μεγάλο Διδάσκαλο του Τάγματος Αβίς, η οποία έμεινε γνωστή ως Οίκος του Αβίς.

## Βουργούνδιοι Κόμητες της Πορτογαλίας
# Ερρίκος Α΄ (1093–1112)
# Αλφόνσος Α΄ (1112–1139)

## Βουργούνδιοι Βασιλείς της Πορτογαλίας
# Αλφόνσος Α΄ (1139–1185)
# Σάντσο Α΄ (1185–1211)
# Αλφόνσος Β΄ (1211–1223)
# Σάντσο Β΄ (1223–1248)
# Αλφόνσος Γ΄ (1248–1279)
# Ντενίς (1279–1325)
# Αλφόνσος Δ΄ (1325–1357)
# Πέτρος Α΄ (1357–1367)
# Φερδινάνδος Α΄ (1367–1383)

## Γενεαλογία Καπετιδών-Βουργουνδίας-Πορτογαλίας (11ος - 15ος αι.)

## Εξωτερικοί σύνδεσμοι
*Πορτογάλοι μονάρχες της Βουργουνδίας

## Παραπομπές


Κατηγορία:Βασιλικές οικογένειες
Ορέστης Παπαστρατής

Ο **Ορέστης Παπαστρατής** (Χαλκίδα, 1925 - 16 Μαΐου 2022) του Θρασύβουλου και της Ισμήνης, ήταν Έλληνας γιατρός και πολιτικός.

## Βιογραφικά στοιχεία
Γεννήθηκε το 1925 στη Χαλκίδα, γιος του Θρασύβουλου Παπαστρατή. Αποφοίτησε από την Ιατρική Σχολή του Πανεπιστημίου Αθηνών και μετεκπαιδεύτηκε στην Ιταλία και τη Σουηδία, όπου αναγορεύτηκε διδάκτωρ της χειρουργικής. Για την προσφορά του στην ιατρική τιμήθηκε με διάφορα παράσημα.

Τη δεκαετία του 1960 ήταν διευθυντής της Β΄ χειρουργικής κλινικής του νοσοκομείου «*Ευαγγελισμός*» στην Αθήνα. Το 1967 - 1968, ο Παπαστρατής μαζί με τον επίσης διακεκριμένο χειρουργό Αλέξανδρο Μάνο, είχαν την ευθύνη της νοσηλείας του Γεωργίου Παπανδρέου, που βρισκόταν σε κατ' οίκον περιορισμό από τη χούντα. Την Πέμπτη 31 Οκτωβρίου 1968, με την κατάστασή του ιδιαίτερα κρίσιμη ο Γεώργιος Παπανδρέου υπεβλήθη σε εγχείρηση από τους Μάνο και Παπαστρατή, αλλά παρά τις προσπάθειές τους τελικά εξέπνευσε τα ξημερώματα της 1ης Νοεμβρίου.

Διετέλεσε βουλευτής Εύβοιας του ΠΑΣΟΚ από το 1981 μέχρι το 1996, και υφυπουργός Εθνικής Άμυνας από το 1986 ως το 1989, με υπουργό τον πρώην αξιωματικό του Στρατού Γιάννη Χαραλαμπόπουλο.

Απεβίωσε σε ηλικία 97 ετών στις 16 Μαΐου 2022.

## Πηγές


Κατηγορία:Έλληνες χειρουργοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ευβοίας
Κατηγορία:Έλληνες υφυπουργοί Εθνικής Άμυνας
Windows Nashville

Τα **Windows Nashville** (πρώην Cleveland) ήταν μια ακυρωθείσα έκδοση των Windows. Κυκλοφόρησαν το 1996, ανάμεσα σε **Chicago** (Windows 95) και **Memphis** (Windows 98), και αναφερόταν δημόσια ως και **Windows 96**. Η κυκλοφορία επρόκειτο να εστιαστεί σε μια στενότερη ολοκλήρωση μεταξύ των Windows και του Internet Explorer, προκειμένου να ανταγωνιστούν καλύτερα με το Netscape Navigator.

Η Microsoft ισχυρίστηκε ότι τα Nashville θα προσθέσουν χαρακτηριστικά την ενσωμάτωση του Internet στην επιφάνεια εργασίας των Windows 95 και των Windows NT 4.0, με βάση τα νέα χαρακτηριστικά του Internet Explorer 3.0.

Ωστόσο, μια κατασκευή είχε αριθμό έκδοσης 4.10.999 (σε σύγκριση με τα Windows 95 της 4.00.950, τα *Windows 95 OSR2* του 4.00.1111, και τα Windows 98 του 4.10.1998). Το έργο τελικά ακυρώθηκε ως πλήρης κυκλοφορία, τα *Windows 95 OSR2* αποστέλλονται ως ενδιάμεση έκδοση αντ 'αυτού. Η κωδική ονομασία Nashville επαναχρησιμοποιήθηκε για τα Windows Desktop Update που κυκλοφόρησε μαζί με τον Internet Explorer 4.0 και παρέδωσε τα περισσότερα από τα χαρακτηριστικά που υποσχέθηκε για τα Windows Nashville. Η εφαρμογή Athena PIM κυκλοφόρησε ως Microsoft Internet Mail and News (σημερινό Outlook).

## Παραπομπές


Κατηγορία:Ακυρωθείσες εκδόσεις των Windows
380 π.Χ.

## Γεγονότα
* Ο Κλεόμβροτος Α΄ διαδέχεται στον θρόνο της Σπάρτης τον Αγησίπολι Α΄.
* Οι Πέρσες υποχρεώνουν τους Αθηναίους να ανακαλέσουν τον στρατηγό Χαβρία από την Αίγυπτο, ο οποίος μέχρι τότε τους βοηθούσε να διατηρήσουν την ανεξαρτησία τους.

## Γεννήσεις
* Δαρείος Γ', βασιλιάς της Περσίας
* Πυθέας ο Μασσαλιώτης, Έλληνας θαλασσοπόρος και εξερευνητής

## Θάνατοι
* Αγησίπολις Α΄, βασιλιάς της Σπάρτης
* Άκορης, φαραώ της Αιγύπτου
* Νεφερίτης Β΄ της Αιγύπτου, φαραώ της Αιγύπτου
* Φιλόξενος ο Κυθήριος, Έλληνας ποιητής
Κατηγορία:Έτη
Φουζαρίωση

Η **φουζαρίωση** είναι ασθένεια των φυτών που οφείλεται σε μύκητα. Προκαλείται από το μύκητα *Giberella baccata* (Fusarium lateritium Nees), ο οποίος προσβάλλει τα δέντρα που έχουν προσβληθεί από εγκαύματα λόγω του ήλιου, από παράσιτα ή από το κρύο.  Η ασθένεια έχει οικονομική σημασία για τα εσπεριδοειδή, για το  πεπόνι και το καρπούζι. Ως αίτιοι για την προσβολή των δύο τελευταίων αναφέρονται οι μύκητες *Fusarium oxysporum f.sp.melonis* και *Fusarium oxysporum f.sp.niveum* αντίστοιχα.

## Χαρακτηριστικά
Ο μύκητας εισχωρεί στο ξύλο του δέντρου, το οποίο σκουραίνει στο χρώμα και σχηματίζεται κόμμι. Επίσης, προσβάλλεται και η φλούδα του δέντρου και μπορεί να φτάσει μέχρι τους καρπούς. Όταν γίνει αυτό, το φυτό, όταν προσβληθεί στην περίοδο που είναι έτοιμο να ωριμάσει, παράγει κακής ποιότητας καρπούς, με αποτέλεσμα να μην μπορεί να αντιμετωπιστεί η ασθένεια.

## Αντιμετώπιση
Η αντιμετώπιση της ασθένειας είναι πολύ δύσκολη και γενικά συστήνεται πρόληψη. Δεν μπορεί να καταπολεμηθεί με τη χρήση μυκητοκτόνων. Συνιστάται η επάλειψη με χαλκό έπειτα από τον παγετό.

## Παραπομπές


Φουζαριωση
Κατηγορία:Μυκητιάσεις